
			Em dic Nelson Kane. Fins que no vaig tenir deu anys, era un sac d’ossos, no estava en forma i era un

			El dia que vaig fer deu anys em vaig despertar amb unes habilitats NINJA al·lucinants! Ara soc el

			Vaig heretar els poders ninja del meu pare, que va desaparèixer misteriosament quan jo era molt petit.

			Visc amb la mare, el meu cosí Kenny i l’àvia Pat en un dipòsit de ferralla a Duck Creek.

			

		[image: imagen]

		  

			La meva àvia és inventora. No tira mai la tovallola.

			I ja està bé així, perquè els invents no sempre li surten com els havia imaginat.

			Com les pinces d’estendre roba voladores. Són genials quan fan el que se suposa que han de fer…

			Però són un horror quan s’equivoquen!

			Quan els invents de l’àvia sí que funcionen, són UNA FLIPADA!

			Quan em transformo en el ninja kid, en Kenny es converteix en el col·lega h!

			El Col·lega H no té cap poder especial, però és el [image: imagen] que un ninja pugui tenir!

			A part de la mare i l’àvia, ningú més coneix les nostres identitats secretes. Però hi ha un home que es mor de ganes de saber-les:

			L’Andrew és el germà bessó del meu pare. Quan van fer deu anys, l’Andrew es va empipar com una mona perquè, a diferència del meu pare, ell no havia heretat les habilitats ninja.

			L’enveja es va transformar en FÚRIA i en set de PODER. I ara el Dr. Kane vol sembrar el pànic per foragitar tots els habitants de Duck Creek!

			Va començar deixant anar aranyes mutants gegants…

			Després va crear un virus electrònic que va provocar que tots els animals del zoo s’escapessin…

			Fins i tot va assistir al nostre campionat d’atletisme disfressat i va intentar capturar els millors atletes. Estava convençut que un d’ells era el Ninja Kid!

			Per sort, ja fa temps que no tenim notícies del Dr. Kane, la qual cosa significa que en Kenny i jo podem ser nens normals i corrents.

			Nens normals i corrents que estan mooolt emocionats perquè EL CIRC ve a la ciutat!

			M’encanta tot del circ.

			Els animals…

			Els trapezistes…

			L’esfera d’acer!

			Des del moment en què la nostra professora d’educació física, la Sra. Veloç, ens va dir que aniríem d’excursió al circ, no vam parlar d’una altra cosa!

			La Sra. Veloç és una de les meves professores preferides. El seu nom li va al pèl... És més ràpida que un guepard amb patins!

			Una setmana abans de l’excursió, teníem classe d’educació física al gimnàs de l’escola.

			—Tinc una gran notícia —ens va anunciar la Sra. Veloç—. El CIRC DE LA FAMÍLIA SHAW ofereix a uns quants veïns afortunats l’oportunitat de formar part de l’espectacle!

			Vam saltar d’alegria!

			—Les proves per a l’actuació especial tindran lloc d’aquí a tres dies —va dir la Sra. Veloç—. De manera que escolliu una parella i comenceu a preparar un número!

			Abans que en Kenny vingués a la meva escola, era un pal quan un professor demanava que ens poséssim per parelles. Sempre m’acabava sentint exclòs.

			Però ara no m’hi he d’amoïnar, perquè en Kenny i jo ho fem tot junts.

			—Nelson… —va dir en Kenny.

			—No ho has ni de preguntar, Kenny, és clar que seré el teu company! —vaig respondre.

			—De fet, m’agradaria que la meva companya fos la Tiffany… —va dir en Kenny.

			—Oh.

			Per primera vegada des de feia molt, vaig tornar a tenir aquella sensació anguniosa.

			—I una altra cosa —va afegir—. Li podries preguntar tu per mi?

			—Em sembla que és millor si li preguntes tu mateix, Kenny!

			Però en Kenny ja havia fugit cames ajudeu-me i s’havia amagat darrere del poltre!

			Xino-xano em vaig apropar a la Tiffany. No semblava gaire interessada a escollir parella. Estava concentrada fent el pont!

			

		[image: imagen]

			

			—Eh, hola, Tiffany, com vas per aquí sota? —li vaig preguntar.

			—Hola, Nelson! —va dir la Tiffany, posant-se dempeus.

			—Bé… a en Kenny li agradaria saber si voldries ser la seva companya per a les proves.

			—M’encantaria! Però per què no m’ho ha preguntat ell mateix?

			—Eh… ara està molt ocupat fent exercicis al poltre…

			La Tiffany va mirar cap a en Kenny, que es va afanyar a fer veure que feia gimnàstica.

			—En Kenny és la pera! —va dir la Tiffany. I va tornar a practicar el pont.

			Mentre m’allunyava d'ella, en Kenny va venir cap a mi de pressa i corrents.

			—Què ha dit? —va preguntar.

			—Que sí! —vaig contestar.

			—Sí! —va exclamar en Kenny, i va fer un salt insòlit per celebrar-ho!

			Ara em tocava a mi. Tenia unes ganes boges de demanar a la Sarah si volia ser la meva parella.

			La Sarah és la més simpàtica de la classe.

			Sempre és amable amb tothom!

			Just quan estava a punt de parlar amb la Sarah, en Charles Brock se’m va avançar.

			En Charles Brock és el pitjor abusananos de l’escola. També és el fill de l’alcalde.

			—Disculpa, Sarah —va dir en Charles—. Em faries l’honor de ser la meva parella per a l’audició del circ?

			PERÒ QUÈ?! Jo MAI havia sentit parlar en Charles amb educació!

			Vaig esperar la resposta de la Sarah amb la sensació que el cor em sortia per la boca. (No al peu de la lletra, això seria molt estrany!).

			Em va semblar que transcorria una eternitat fins que la Sarah, per fi, va respondre.

			—Eh… és clar, Charles, prepararé l’audició del circ amb tu —va dir.

			No podia ser! El cor em va caure i va quedar esclafat a terra com si fos un tomàquet.

			Les bones maneres d’en Charles no van durar gaire.

			—Entoma aquesta! T’ho menges amb patates, Nelson! —va dir mentre se n’anava fanfarronejant.

			—Molt bé, atenció tothom, sisplau —ens va cridar la Sra. Veloç.

			En Kenny es va col·locar al costat de la Tiffany i la Sarah, al costat d'en Charles.

			—Entesos, hi ha algú que no tingui parella? —va preguntar la Sra. Veloç.

			Però quiiiiiina vergonya.

			Tot el gimnàs m’observava.

			En Kenny va alçar la mà i la va agitar.

			—Sra. Veloç, podem ser tres al nostre grup? —va preguntar.

			—Sí, ens encantaria anar amb en Nelson —va afegir la Tiffany.

			—Una idea excel·lent! —va respondre la Sra. Veloç.

			Tot d’una, ja no em sentia tan malament. Preparar un número amb en Kenny i la Tiffany seria genial.

			Després d’educació física, la Sarah va venir corrents cap a mi.

			—Nelson, et volia preguntar si volies ser el meu company, però t’he vist parlant amb la Tiffany i m’he pensat que ja éreu parella. Per això li he dit que sí a en Charles.

			—EI! No parlis amb l’enemic, Sarah! —va cridar en Charles—. Podria encomanar-te la seva ineptitud!

			Tornava a ser l’abusananos de sempre.

			—No ets el meu cap, Charles —va contestar-li la Sarah. Es va tornar a girar cap a mi—. El proper cop que ens demanin que ens posem per parelles per alguna cosa, m’ho pots demanar, si vols, d’acord?

			—Tracte fet! —vaig respondre.

			El meu cor va fer un [image: imagen] des de terra i se’m va tornar [image: imagen] a dins del pit!

			En Kenny i jo estàvem acostumats a trobar l’àvia fent alguna cosa estrafolària quan arribàvem a casa després de l'escola.

			Com aquell dia que estava provant la butaca voladora!

			Aquesta vegada vam trobar l’àvia amb un casc platejat enorme xerrant amb una merla!

			No hi estava parlant com sol parlar amb els ocells…

			Qui és un ocell molt llest?

			L’àvia estava parlant amb la merla com si fossin amics de tota la vida, fent-la petar!

			
		[image: imagen]

		  
			—Àvia, què fas? —vaig preguntar.

			La merla va piular més fort i l’àvia es va posar a riure.

			—Que graciós, Terry —li va respondre.

			—A la merla li dius Terry? —vaig preguntar.

			—És clar! Perquè és el seu nom! —va contestar l’àvia—. Xerra-hi una estona, Nelson. És un company fascinant —va dir—. Ah, necessitaràs això.

			No sabia què pensar quan l’àvia es va treure el casc i me’l va plantar al cap!

			Tan bon punt vaig tenir el casc col·locat, vaig sentir que la merla em parlava. Però no xerrotejant…, sinó EN EL MEU IDIOMA!

			Vaig quedar tan atònit que em vaig arrancar el casc del cap!

			—Què passa? —va preguntar l’àvia—. No t’agrada el meu nou invent?

			—Pots fer que els animals parlin?!

			—És clar que no! Ja en saben, de parlar. El casc tradueix el que diuen al nostre llenguatge, i el que nosaltres diem al seu llenguatge.

			—Quina PASSADA!

			En Kenny es va col·locar el casc i es va posar a dialogar amb un llangardaix!

			—Aquest és l’invent MÉS GUAI de tots els temps, àvia! —va dir en Kenny.

			—M’alegro que us agradi —va respondre l’àvia—. Perquè n’he fet un per a cada un!

			Quan va deixar els dos cascs damunt de la taula, l’extrem d’un va caure a terra.

			—Ui! —va dir l’àvia—. Una mica de cinta adhesiva ho arreglarà. Ara me n’ocuparé, mentre aneu a fer un volt amb la vostra amiga.

			Va assenyalar la Tiffany, que saltironava pel dipòsit de ferralla.

			—La Tiffany arriba abans d’hora per al nostre assaig del número de circ! —va dir en Kenny, pres del pànic—. M’he d’anar a canviar. No em pot veure així!

			—Et veu vestit així cada dia! —vaig observar.

			Però en Kenny ja havia sortit disparat cap a dins.

			—Què és això d’un assaig per al circ? —va preguntar l’àvia.

			—El número que guanyi actuarà amb el CIRC DE LA FAMÍLIA SHAW —vaig explicar.

			—Que emocionant! —va exclamar l’àvia—. Saps? Abans que el teu pare desenvolupés les habilitats ninja, volia dedicar-se al circ.

			—Ah, sí? —vaig preguntar. M’encantava que m’expliquessin coses del meu pare.

			—Es passava hores fent malabars, passejant per la corda fluixa i intentant manejar un monocicle. De vegades tot alhora!

			—Hi tenia manya, amb els números del circ? —vaig preguntar.

			—No! —L’àvia va

